Document ID: /roh_data/filtered/Laws_Sagogn.jsonl.gz/52

Cuntegn
I.	Disposiziuns generalas	3
II.	Colligiament da schischoms	6
A.	Obligaziun da colligiament	6
B.	Colligiament	7
C.	Manteniment	8
III.	Provediment d'aua en spezial	10
A.	En general	10
B.	Retratga d'aua	10
C.	Prescripziuns tecnicas	11
D.	Hidrants	14
E.	Fontaunas publicas	14
F.	Provediment d'aua privat	15
IV.	Dismessa d'aua tschuffa en spezial	15
A.	Sort dallas auas tschuffas e deflusiun	15
B.	Prescripziuns da baghegiar e da menaschi	18
V.	Procedura da dar lubientscha	20
VI.	Finanziaziun	22
A.	En general	22
B.	Contribuziun da colligiaziun: En general	22
C.	Contribuziun da colligiaziun: tariffa dallas contribuziuns	24
D.	Contribuziun da colligiaziun: incasso dallas contribuziuns	25
E.	Contribuziuns da diever	26
VII.	Execuziun e dretg legal	27
VIII.	Disposiziuns finalas	28
Disposiziuns generalas
Colligiament da schischoms
Obligaziun da colligiament
Colligiament
Manteniment
Provediment d'aua en spezial
En general
Retratga d'aua
Prescripziuns tecnicas
Hidrants
Fontaunas publicas
Provediment d'aua privat
Dismessa d'aua tschuffa en spezial
Sort dallas auas tschuffas e deflusiun
Prescripziuns da baghegiar e da menaschi
Procedura da dar lubientscha
Finanziaziun
En general
Contribuziun da colligiaziun: En general
Contribuziun da colligiaziun: tariffa dallas contribuziuns
Contribuziun da colligiaziun: incasso dallas contribuziuns
Contribuziuns da diever
Execuziun e dretg legal
Disposiziuns finalas
Rimnada sistematica 
da dretg communal dalla
Vischnaunca da Sagogn
Nummera
7100.01
Tetel
Lescha d’aua e canalisaziun
Ediziun
Revisiun dils 16.12.2014
Revisiun dils 28.02.2013
Revisiun dils 27.11.2000
Ediziun dils 30.04.1982

Remplazza regulativ d’aua dils 27.03.1971 e reglement da canalisaziun dils 20.06.1970
Valeivel
16.12.2014
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 18.02.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 18.02.2024 tras Thomas Candrian
Applicaziun
Art. 1
Applicaziun
Quei regulativ vala per gl'entir territori dalla vischnaunca. Plinavon vegn el applicaus per schischoms ordeifer il territori communal ils quals ein ni vegnan colligiai alla canalisaziun ni aqcuaduct dalla vischnaunca.

La subordinaziun al present regulativ ei da normar cun la vischnaunca tras contract.

La suprastonza sa exclauder l'applicaziun per schischoms che san vegnir colligiai directamein cun las lingias d'ina vischnaunca vischinonta aschilunsch che la subordinaziun da quels ein cumpigliai legaimein en las prescripziuns dalla vischnaunca vischinonta.
Camp d'applicaziun
Art. 2
Camp d'applicaziun
Quest regulativ vegn applicaus per l'erecziun, extensiun, miada e per il manteniment dallas lingias d'aua e da deflusiun dils implonts annex.

Per implonts d'aua e canalisaziun che vegnan baghegiai ed eregi en rama d'in plan da quartier, valan las prescripziuns dalla lescha da baghegiar per il plan da quartier. Schilunsch che prescripziuns spezialas mauncan, ein las prescripziuns da quei regulativ era d'observar ella procedura dil plan da quartier.
Classificaziun dils implonts d’aua e canalisaziun
Art. 3
Classificaziun dils implonts d’aua e canalisaziun
Ils implonts d'aua e canalisaziun vegnan classificai tenor ils possesurs en implonts publics e privats. Tier ils implonts d’aua e canalisaziun saudan tuts implonts eregi dalla vischnaunca ni dall'assoziaziun serenera dalla Foppa tenor il plan d’avertura general sco era implonts eregi en rama da plans da quartier

Implonts da deflusiun privats ein colligiaziuns cun la casa, lingias vitier la casa, lingias egl intern da baghetgs sco lingias d'aua jastra eregidas da privats, sereneras singulas, zavraders etc.
Erecziun e menaschi dils implonts d'aua e canalisaziun
Art. 4
Erecziun e menaschi dils implonts d'aua e canalisaziun
Erecziun e menaschi dils implonts d'aua e canalisaziun ein en principi, cun exepziun dils implonts dall'Assoziaziun serenera dalla Foppa, caussa dalla vischnaunca. Resalvau resta l'erecziun ni finanziaziun prematura d'implonts dalla secund'etappa tras possessurs da schischom interessai (art. 75 LB).
Dretg da traversar e scamond da baghegiar
Art. 5
Dretg da traversar e scamond da baghegiar
Conducts publics vegnan eregi ton sco pusseivel en areal da vias, ni dadens las lingias da baghegiar lubidas, ni da distanzas da confins.

Ils proprietaris da schischom ein obligai da vertir la traversada e dislocaziun da lingias publicas, tureras, hidrants etc. sin lur terren.

Semidan ils basegns dil toc terren engraviau, sto la vischnaunca surprender ils cuosts per dislocar la lingia, aschilunsch ch'igl ei buca vegniu fatg in'autra entelgientscha il mument dalla cessiun dil dretg da traversada.

Sin tuts trasses dils conducts communals e distanza da 2 m da mintga vart astgan negins baghetgs ed implonts privats vegnir eregi. L'instanza da baghegiar sa far exepziuns sch'igl ei segir che las controllas e reparaturas vid las lingias vegnan buca impedidas ni pli caras. Eventuals cuosts carschi ein da metter a quen a tal che retscheiva ina lubientscha exepziunala. L'obligaziun da surprender ils cuosts suplementaris ei da menziunar ella lubientscha exepziunala.

Dretgs publics da traversar cun conducts tenor determinaziun legala sto la suprastonza schar purtar el cudisch funsil dalla vischnaunca.
Implonts privats d'aua e canalisaziun
Art. 6
Implonts privats d'aua e canalisaziun
Implonts d'aua e canalisaziun ein d'eregier dils proprietaris da schischom tenor las prescripziuns dalla vischnaunca. La suprastonza decida principalmein il punct da colligiaziun, la direcziun e dimensiun dallas lingias privatas, la posiziun dil dumbrader d'aua sco autras eventualas disposiziuns da baghegiar.

Ils cuosts per l'erecziun, il manteniment e schubergiar ils implonts privats d'aua e canallisaziun ein diltuttafatg causa dils proprietaris.

Il dretg da traversar cun conducts per lingias privatas sedreza suenter art. 691 CCS.
Lubientscha exepziunala
Art. 7
Lubientscha exepziunala
En cass da relaziuns extraordinarias e nua che las determinaziuns dil regulativ muntassen ina direzia disproporziunala, sa la suprastonza conceder singulas exepziuns dallas prescripziuns, sch'igl interess public vegn cheutras buca donnegiaus.

Lubientschas exepziunalas san vegnir colligiadas cun condiziuns e servituts declaradas terminontas ni revocablas (revers).Servituts e revers ein da menziunar el cudisch funsil sin cuost dil retschevider dalla lubientscha.

Ina lubientscha exepziunala concedida ei da revocar aschigleiti che las premissas da sia cumpartgida ein curdadas naven.
Obligaziun da colligiament
Art. 8
Obligaziun da colligiament
Cumpriu quei che tangescha il project da canalisaziun ed acquaduct ein tuttas deflusiuns sco era baghetgs ed implonts che basegnan aua da colligiar als concucts publics.

Baghetgs existents ordeifer il project general ein da colligiar aschilunsch che lur colligiaziun allas reits publicas ei cunvegnenta ed comportabla.

Baghetgs novs ein da colligiar als conducts publics ensemmen cun lur erecziun. Per baghetgs existents decida la suprastonza il mument dalla colligiaziun. En quei mument sto il possessur pertuccont sez sclauder sin moda cumpetenta e sin ses agens cuosts ses implonts privats.
Dispensa dall’obligaziun da colligiament

a) per implonts privats existents
Art. 9
Dispensa dall’obligaziun da colligiament

a) per implonts privats existents
La vischnaunca sa dispensar proprietaris dalla colligiaziun agl acquaduct communal, ils quals possedan in agen acquaduct cun sufizienta aua schubra senza menda cun sufizient'aua per stizar e diever.

Schischoms ordeifer las zonas da baghegiar, che schain ella vischinonza da canalisaziuns san vegnir dispensai dalla colligiaziun vid Ia canalisaziun communala, sehe la dismessa dall’aua piarsa succeda gia sin moda tecnic-, higienic- e legalmein irreproschabla. Spezialmein drova la colligiaziun da menaschis purils e da horticultura bucca succeder, sche las auas tschuffas vegnan retenidas en grondas puschineras serradas giu sin tuts mauns, che laian bucca dar atras l'aua, senza surora, e che vegnan svidadas periodicamein per diever agricol.

La dispensa da colligiaziun vid la canalisaziun da vischnaunca astga vegnir dada mo cun consentiment digl uffezi cantunal per schurmetg dallas auas.
b) per implonts privats novs
Art. 10
b) per implonts privats novs
En cass che la colligiaziun d'in schischom vid igl acquaduct communal ei aunc bucca pusseivla, sa la suprastonza lubir ad interim l'erecziun d'implonts privats per agen basegns. La lubientscha ei puspei da revocar aschigleiti che la colligiaziun agl acquaduct communal astga vegnir pretendida dal proprietari.

Implonts da serenera privats san vegnir lubi dalla suprastonza eccepziunaimein sin damonda e cun consentiment digl uffeci cantunal per schurmetg dallas auas, sche quels surveschan momentan ni permanent agi interess d'ina deflusiun irreproschabla e las prescripziuns cantunalas e federalas vegnan observadas.
Erecziun dalla colligiaziun
Art. 11
Erecziun dalla colligiaziun
La suprastonza decida il liug dalla colligiaziun, la direcziun dalla lingia al conduct communal, la dimensiun ed il material dalla lingia sco la pendenza. Ella decida il liug e l'erecziun da sclusaduirs, foss da controlla ed implonts spezials. Per colligiaziuns vid conducts publics ei d'impunder tocs da fuorma T e sclusaduirs da casa. La colligiaziun entras furar il bischel ei buca lubiu.

La suprastonza sa pretender colligiaziuns communablas. Ella sa cunzun sfurzar ils possessurs da lingias existentas da lubir ad auters possessurs da terren il cundiever dalla lingia encunter ina indemnisaziun comensurada. La colligiaziun sto il petent schar erregier. Colligiaziuns vid ils conducts d’aua publics astgan vegni fatgs mo da installaturs conzessionai dalla suprastonza.
Installaziuns
Art. 12
Installaziuns
Colligiaziuns-casa dil provediment d'aua, lingias da deflusiun en casa ed installaziuns egl intern dil baghetg, cumpriu reparaturas vid quels implonts, astgan vegnir fatgs mo da glieud cumpetenta che s'obligeschan da far da tut temps reparturas en vischnaunca.
Cuosts dalla colligiaziun
Art. 13
Cuosts dalla colligiaziun
Ils cuosts dalla colligiaziun cumpriu dils implonts tecnics ch'ein nezessaris per unir las lingias privatas cun las publicas ei caussa dil petent. Colligiaziuns preparadas dalla vischnaunca vegnan mess a quen al petent ensemen cun la lubientscha da colligiar.

Sche la colligiaziun survescha a plirs possessurs da schischom, ston tals purtar ils cuosts ensemen. San els buca secunvegnir per la partiziun dils cuosts, sche decida la suprastonza la cunpart dils cuosts per mintga possessur da schischom.

Sch'in proprietari da schischom ha lubiu il cundiever dalla lingia existenta, sch'ei il possessur da pli tard obligaus da prestar in importo per ils cuosts da baghegiar al possessur dalla lingia el mument dalla colligiaziun. San ils possessurs da schischom buca secunvegnir sur dalla contribuziun, vegn quella fixada dalla suprastonza.
Manteniment e controlla dils implonts
Art. 14
Manteniment e controlla dils implonts
Tuts implonts da provediment d'aua e da deflusiun d'auas piarsas dalla vischnaunca e privats ein da mantener constantamein en bien uorden. Donns vid implonts privats ein d'annunziar imediat alla vischnaunca. La suprastonza lai intercurir periodicamein ils implonts publics e privats. Las persunas incaricadas cun la controlla han da tut temps liber pass als implonts.
Rugalada da munconzas
Art. 15
Rugalada da munconzas
Munconzas constatadas vid implonts publics lai la suprastonza rugalar imediat.

Donns vid implonts privats ein da rugalar senza retard e sin agen cuost dal possessur sez ni sin ordinaziun dalla suprastonza.

Percass ch'in proprietari da schischom satisfa buca allas ordinaziuns ni sche l'intervenziun dalla vischnaunca en in cass urgent ei buca d'untgir ora, sa la suprastonza schar rugalar il donn sin cuost dil possessur, il qual sto vegnir orientaus imediat giudlunder,e quei en scret.
Responsabladad
Art. 16
Responsabladad
Ils possesurs da schischom colligiaus ein responsabels per donns, ils quals seresultan ord negligientscha dil manteniment e survigilonza ni entras passivitad enten rugalar munconzas vid igl implont dalla vischnaunca ni da tiarzas persunas. Els ein era responsabels per donns che succedan en consequenza d’ina colligigaziun ni utilisaziun munglusa dallas lingias privatas.

Resalvada stat la respondabladad per donns vid implonts privats che la vischnaunca ha caschunau.
Cau da fontauna; legier giu ils dumbraders
Art. 17
Cau da fontauna; legier giu ils dumbraders
La radunonza elegia mintgamai per dus onns il cau da fontaunas e siu substitut.

Quels han ensemmen cul schef d’auas e cun la surpastonza da survigilar e mantener igl aquaduct.

La suprastonza numna ina persuna per leger giu ils dumbraders d’aus.
Dretg da retratga, obligaziun d’annunziar l’interrupziun
Art. 18
Dretg da retratga, obligaziun d’annunziar l’interrupziun
La vischnaunca furnescha en principi per schischom en la zona da baghetg aua da qualitad usitada ed en rama d’in diever normal.

La furniziun d’aua per intents da mistregns ed industrials drova ina lubientscha dalla suprastonza. Caschuneschan ils implonts pertucconts cuosts specials per extensiuns digl aquaduct, sa la lubientscha vegnir fatga dependenta da contribuziuns commensuradas entras il petent.

La furniziun d’aua sedrezza suenter la habilitad da prestaziun digl aquaduct communal. Ina pressiun constanta sa buc vegnir garantida. Restrenschidas dalla furniziun d’aua caschunada en cass da munconza d’aua, da disturbi da menaschi, da barschament e d’autras raschuns sufficientas sto igl abonent acceptar senza pretender indeminsaziun.

Interrupziuns da furniziun d’aua enconuschentas gia ordavon sto la suprastonza far enconnuschent al pertuccont a dretg temps.
Bloccada dall’aua
Art. 19
Bloccada dall’aua
La suprastonza sa ordinar ina bloccada dall’aua en suandonts cass:

tier retratga d'aua illegala

sch'igl abonent d'aua ei en retard culs pagaments culponts pli che 6 meins

sche las lingias da colligiazitun ni installaziuns en casa ein bucca eregidas ni mantenidas tenor prescripziun.

Suenter haver giu endament culs possessurs ei la suprastonza cumpetenta da svidar implonts communals e privats che surveschan a casas bucca habitadas duront il temps da periodas freidas.
Exclusiun dalla responsabladad
Art. 20
Exclusiun dalla responsabladad
La vischnaunca surpren neginas obligaziuns da furnir nuninterrutamein aua als abonents ed ei buca responsabla per interrupziuns temporaras ni sminuaziun dalla furniziun d'aua ni dalla qualitad d'aua senza pregiudeci dalla qualitad sco aua da beiber.
Snegar la lubientscha da baghegiar
Art. 21
Snegar la lubientscha da baghegiar
Aschilunsch ed aschiditg che la vischnaunca ei buca el cass da segirar il provediment d'aua da baghetgs novs, sa ella snegar la lubientscha da baghegiar.
Erecziun d'implonts d'acquaduct
Art. 22
Erecziun d'implonts d'acquaduct
Tuts implonts d'acquaduct ein d'eregier tenor las reglas dall’enconischientscha da baghegiar.

Las prescripziuns tecnicas da quei regulativ ein d'observar. 

Schilunsch ch'ei maunca prescripziuns spezialas, fixescha Ia suprastonza ella procedura da lubientscha da baghegiar las necessarias ordinaziuns, nua ch'ella setegn schi lunsch sco pusseivel vid las lingias directivas, las tesas directivas e recomondaziuns dall'uniun federala da spezialists da gas e d'aua (SVGW) e dall'uniun federala d'inschegniers ed architects (SIA).
Relaziuns da pressiun e da sperdita d’aua
Art. 23
Relaziuns da pressiun e da sperdita d’aua
Ei la pressiun egl acquaduct memia gronda, sto igl abonent schar installar sin agen cuost in ventil da reducziun da pressiun nua che la lingia entra el baghetg.

Per donns caschunai entras cunterfar a quellas prescripziuns ha il proprietari dil baghetg da star buns persuls.

Tonscha la pressiun d'igl acquaduct buca ad in abonent d’aua, sche sa el cun il consentiment dall'instanza da baghegiar prender las mesiras adequatas per in alzament dalla pressiun sin agen cuost.

Ils abonents d'aua ein obligai d'anunziar imediat alla vischnaunca sperditas d'aua constatadas.
Lingias d'aua
Art. 24
Lingias d'aua
Cun la colligiaziun agl acquaduct communal ei da baghegiar en in sclusaduir e proveder tal cun ina tabla da sclusaduir.

Lingias d'aua ston vegnir cuvretgas silmeins in meter aul e menadas en casa senza pusseivladad da schelar en. Las lingias ston scher silmeins 20 cm en material fin. Sche differentas lingias vegnan menadas el medem foss, ei d'observar ina distanza horizontala da pli pauc 40 cm. Per tuttas lingias d'aua astga vegnir duvrau mo material d'emprema classa, il qual corispunda alla pressiun digl acquaduct, che po resister als stauschs da pressiun usitai e che garantescha in cuoz normal digl implont. Bischels buca galvanisai ein scumandai. Lingias da materia artifiziala astgan vegnir lubidas mo eccepzionalmein. Tier tala applicaziun eis ei d'orientar l'ovra electrica.
Dumbraders d'aua

a) Obligaziun
Art. 25
Dumbraders d'aua

a) Obligaziun
En tuts ils baghetgs ch'ein colligiai cul acquaduct public ni culla canalisaziun communala sto vegnir installau dumbraders d'aua.

Baghetgs d'economia agricola ein dispensai dil dumbrader d’aua per installaziuns da buentar e talas en nuegl.

Ils dumbraders d'aua vegnan furni dalla vischnaunca e restan en siu possess.

Il dumbrader d'aua ei d'installar en in liug libers da scheltira, tgunsch da contonscher e direct sper l'intrada dalla lingia en casa. Il passadi leutier ei da tener libers, sinaquei che las controllas periodicas ed eventualas midadas dalla construcziun ed il leger giu sappien succeder senza impediments.

Retrer aua ord la lingia avon il dumbrader ei scumandau.
b) revisiun
Art. 26
b) revisiun
Revisiuns dils dumbraders d'aua ei caussa dalla vischnaunca.

Donns che succedan tras negligientscha dil privat, cumpriu schelar en, ein caussa dil proprietari dalla casa.

Recloma il consumader d'aua pervia dalla dumbraziun, sto il dumbrader vegnir controllaus. Seresulta ei che tal funcziunescha endretg, sto il privat surprender ils cuosts pertucconts. Svaris da +/5 % ein da tolerar d'omisduas varts.
Controlla dils implonts d'aua
Art. 27
Controlla dils implonts d'aua
Avon che cuvierer ein tuts implonts d'aua da schar colaudar e miserar en tras la suprastonza.
Hidrants
Art. 28
Hidrants
La vischnaunca mantegn en ses reservuars ina reserva d'aua e mantegn ed eregia ina reit da hidrants.

Ils hidrants astgan vegnir duvrai mo dil corp da pumpiers ni per auters intents publics.

La suprastonza sa lubir eccepziunalmein e temporarmein il diever dils hidrants per basegns privats encunter in'indemnisaziun comensurada. Cun la lubientscha ein da colligiar las condiziuns nezessarias.

Ils hidrants ein da mantegner accessibels da tut temps. Specialmein il parcar pli datier che 2 meters d’in hidrant ni il deponer rauba blocconta avon ed entuorn in hidrant ein scumandai e vegnan castigiai tenor zefra 220 digl uorden da multas disciplinaras federal (741.031) ni tenor art. 63 da quella lescha.

En cass da barschament e duront exercecis da pumpiers ei l'aua necessaria ord implonts privats da dar giu senza indemnisaziun.
Fontaunas publicas
Art. 29
Fontaunas publicas
Sco fontaunas publicas valan talas che ein eregidas dalla vischnaunca e che vegnan survidas cun aua communala. Il cau da fontaunas procurescha che tuttas fontaunas publicas ein da tut temps promptas pil diever e ch'ellas vegnan schubergiadas periodicamein. En cass da munconza d'aua sa la suprastonza sminuir ni serar giu l'aua en las fontaunas publicas.
Provediment d'aua privat
Art. 30
Provediment d'aua privat
Acquaducts privats astgan vegnir lubi mo sche la furniziun cun aua da qualitad usitada e las lubientschas cantunalas nezessarias schaian avon maun.
Definiziun dallas auas piarsas
Art. 31
Definiziun dallas auas piarsas
Sut auas piarsas el senn da quest regulativ ei da capir tuttas auas duvradas e buca duvradas che deflueschan d'in schischom e dils implonts eregi sin tal.
Restricziun dalla utilisaziun
Art. 32
Restricziun dalla utilisaziun
L'aua piarsa (tschuffa) che vegn menada ella reit dalla canalisaziun sto esser aschia, ch'ella fa buca donn allas parts dils implonts dalla canalisaziun e serenera, ni a lur menaschi, manteniment e schubergiada, ni periclitescha la veta da tiers e plontas en l'aua dil prefluent.

Enten dar la lubientscha da colligiaziun ein d'observar las prescripziuns dalla lescha federala e cantunala da schurmetg dallas auas, en spezial dall'ordinaziun federala per las lingias da diflussiun (SH 814.225.21).

Expressivmein ei scumandau da menar direct- ni indirectamein ella canalisaziun suondontas materias:
gas e vapurs

materias tussegadas, hablas da piglar fiug ni d'explodir e materias radioactivas

materias cun friads molestus

puschinas ord tualettas senza derschentada, ord nuegls, lidimêrs, migliacs da compost sco diflussiuns ord silos da pavel

materias gropas che caschunan stupadas ella canalisaziun, sco sablun, rumians, tschendra, crustas, restonzas da cuschina e da mazlerias, lumpas, deposits ord rimnaders da gliet, da sereneras e zavraders da ieli e grass 

materias spessas, buseccas sco bituma, catrama etc. 

ielis e gras, emulsiuns da bituma e catrama

liquids cun temperatura sur 60° Celsius sco era pli gronds quantums da liquids cun ina temperatura che efectuescha ella canalisaziun suenter la mischeida ina temperatura da varga 40° Celsius

accids e liquids che cuntegnan alcali en conzentraziun nuscheivla (pli che ½ %)

En cass da dubi decida la suprastonza suenter consultaziun dall'associaziun serenera dalla Foppa e digl uffeci per schurmetg dallas auas. Sch'ina expertisa ei nezessaria per la decisiun, ein ils cuosts da quintar al petent.
Aua jastra
Art. 33
Aua jastra
Aua da deflussiun buca tschuffergnada sco aua sfundrada, aua da fontauna sco era aua schubra da diever e per sferdentar ord l'industria e commerci ein da tener ton sco pusseivel separada dall'aua tschuffa ella canalisaziun e da manar direct en auas aviartas ni en lingias d'auas jastras.

Auas da tetgs ein era da menar ton sco pusseivel en auas aviartas.

La suprastonza sa lubir da sfundrar auas jastras sche las relaziuns da terren lubeschan ei e sche negins disavantatgs neschan ordlunder. Resalvai restan ils dretgs da tiarzas persunas.
Auas d'industria e commerzi
Art. 34
Auas d'industria e commerzi
Aua tschuffa ord menaschis commercials ed industrials vegn mo prida si ella canalisaziun cun serenera da rimnada colligiada, e sch'ella ei tractada ordavon sufizientamein ed ei buca nuscheivla als implonts dalla canalisaziun, ed en spezial per ils implonts dalla serenera.

Il project per igl implont dil tractament da quellas auas tschuffas ei d'inoltrar alla suprastonza ensemen cun la damonda da colligiaziun. Sch'igl ei nezessari sa la vischnaunca schar giudicar in um neutral dil fatg sur digl implont, e quei sin cuost dil petent.
Sistem da deflussiun
Art. 35
Sistem da deflussiun
L'aua piarsa ei da menar giu el sistem zavrau. Resalvau ei la schubergiada prematura dall'aua piarsa (art. 34).

Tier baghetgs existents che vegnan colligiai cun la canalisaziun communala ein ils implonts singuls da serenera da metter ord funcziun, resalvau zavraders d'ielis minerals ed ils implonts per il tractament prematur d'auas tschuffas da menaschis commerzials ed industrials.
Modas spezialas dil tractament d'auas tschuffas
Art. 36
Modas spezialas dil tractament d'auas tschuffas
Per baghetgs ed implonts, ils quals san ord raschuns sfurzontas buca vegnir colligiai cun la canalisaziun communala, e per auas tschuffas ch'ein buca adatadas per la serenera zentrala, ni che vegnan ord autras raschuns buca en damonda, ei l'aua tschuffa da tractar tenor las prescripziuns digl uffezi cantunal per schurmetg dallas auas.

La suprastonza dispona dallas ordinaziuns nezessarias ella prozedura dalla lubientscha da baghegiar.
Execuziun dils implonts d'auas piarsas
Art. 37
Execuziun dils implonts d'auas piarsas
Tuts implonts d'aua piarsa ein d'execuir tenor las reglas renconuschidas dalla enconuschientscha da baghegiar.

Las prescripziuns tecnicas da quei regulativ ein d'observar.

Schilunsch che prescripziuns spezialas mauncan, dispona la suprastonza las nezessarias ordinaziuns tecnicas en la prozedura dalla lubientscha da baghegiar, nua ch'ella setegn ton sco pusseivel vid las lingias directivas, las tesas directivas ed recumondaziuns dall'uniun federala d'ums dil fatg per auas piarsas (VSA) e dall'uniun federala d'inscheniers ed architects (SIA)
Conduct dalla canalisaziun
Art. 38
Conduct dalla canalisaziun
L'aua piarsa ei da menar alla canalisaziun sut tiara en bischels serrai e spess, sche pusseivel en lingia grada. Il diameter minimal dil conduct sto esser 12,5 cm. Vegnan differentas lingias messas el medem foss, sto la distanza horizontala esser sil pli pauc 40 cm.

Conducts da canalisaziun el liber son vegnir cuvretgs silmeins 1,0 m ault. Va il conduct tras mirs, sedamonda ei disposiziuns adattadas (filadiras, traversadas da plastic). Conducts privats el spazi da vias ston vegnir betonai en.
Ventilaziuns e siaras encunter tufians
Art. 39
Ventilaziuns e siaras encunter tufians
Implonts da drenadi ston vegnir ventilai sufizientamein. Indrez da ventilar ein da menar egl intern dalla casa tochen sur il tetg ora ed astgan buca sbuccar en tgamins ni tureras da ventilaziun.

Tuts apparats sanitars ein da ligiar tras siaras encunter tufians vid la canlisaziun casa. En stanzas cun dleflusiun duess era ina presa d'aua esser avon maun.
Zavraders
Art. 40
Zavraders
Auas tschuffas ord localitads, en las qualas serimnan ielis, gras e materias che peglian fiug ed explodeschan (garaschas, luvratoris da reparaturas, plazs da lavar autos, menaschis d'industria da metals, stabiliments da lavar chemic etc.) astgan vegnir menadas en la canalisaziun mo sch'ellas repassen avon zavraders da mineralias.

En cuschinas grondas da hotels, cantinas, ustrias, spitals etc., sco era en menaschis da fabricaziun da carn ed en tals dalla tecnologia organica eisi da baghegiar en zavraders da gras corrispundents allas relaziuns localas.
Drenadi da localitads pli profundas, implonts da pumpas, serradas da cuntercatsch
Art. 41
Drenadi da localitads pli profundas, implonts da pumpas, serradas da cuntercatsch
Ord spazis pli profunds, che san buca vegnir drenai cun pendenza naturala, ei l'aua piarsa da spedir ella canalisaziun cun agid da pumpas. Per quei intent eisi d'installar las nezessarias serradas da cuntercatsch.

Lingias cun pumpas da pressiun ein d'eregir sur l'altezia maximala dil cuntercatsch dil conduct da vias.

Il possessur ha da procurar che las pumpas e las serradas da cuntercatsch vegnan tarschanadas e mantenidas en bien stan constantamein. El ei responsabels per ina funcziun irreproschabla dils implonts.
Schubergiar ils implonts da drenadi
Art. 42
Schubergiar ils implonts da drenadi
Tuts implonts da drenadi ein adina da mantener en bien stan e tenor basegns da lavar e schubergiar.

Sereneras singulas ein da svidar e schubergiar tochen sin 20% dil cuntegn silmeins ina gada ad onn. Avon che meter en acziun, suenter mintg'allontanaziun dil gliet e schubergiada sto la serenera vegnir emplenida imediat cun auf frestga.

Rimnaders da gliet, zavraders da gras ed ielis minerals ein da svidar annualmein. La rauba zavrada ei da dismetter sin moda nunnuscheivla ed astga sut neginas circumstanzas vegnir messa ella canlisaziun ni en auas aviartas ni sutterranas.
Obligaziun da lubientscha
Art. 43
Obligaziun da lubientscha
Tuttas colligiaziuns vid la reit d'acquaduct e canallsaziun dalla vischnaunca e dall'assoziaziun serenera dalla Foppa, sco era l'erecziun d'implonts da drenadi a acquaducts privats, ni midadas d'implonts privats existents statan sut l'obligaziun da lubientscha.

Damondas per la lubientscha da colligiaziun ni lubientscha per l'erecziun ni midadas d'implonts privats ein d'inoltrar a scret en treis exemplars alla suprastonza.

La damonda en scret sto cuntener indicaziuns sur il basegn d'aua, resp. spezia e derivonza dall'aua piarsa. Plinavon ei d'aschunscher in plan da situaziun dil schischom en scala dil plan dil cudisch funsil, ord il qual ei veseivel:

la numera dalla perzella, la situaziun dalla reit publica e lingias da colligiaziun privatas, da foss da controllas, sclusaduirs sco era diameter dils bischeis, material de tals, pendenzas ed eventualas serradas da cuntercatsch e ventilaziuns.
Lubientscha
Art. 44
Lubientscha
La suprastonza interquera schebein la damonda corrispunda alla lescha da baghegiar, al regulativ avon maun ed allas prescripziuns dall'assoziaziun serenera dalla Foppa ed allas prescripziuns cantunalas e federalas.

Schilunsch che l'approbaziun d'ina damonda dependa dil consentiment dall'assoziaziun serenera dalla Foppa e digl uffeci cantunal per schurmetg dallas auas, sto la suprastonza procurar per quei consentiment avon che dar la lubientscha.

Las lavurs da baghegiar astgan buca entscheiver avon ch'il project ei approbaus. Midadas dils plans approbai astgan daventar mo cun consentiment dalla suprastonza. Il petent sto purtar ellas tenor scala en ils plans approbai ni en plans novs.
Curdada dalla lubientscha
Art. 45
Curdada dalla lubientscha
La lubientscha concedida croda ord vigur sch'il petent entscheiva buca enteifer in onn culla execuziun dils implonts lubi.

Sin damonda fundada sa la suprastonza prolunghir il termin conmensuradamein.
Controlla e colaudaziun
Art. 46
Controlla e colaudaziun
La finiziun dils implonts concedi ei d'annunziar alla suprastonza avon che cuvierer en. Quella lai intercurir ils implonts e dispona sur d'eventualas midadaa en cass da execuziuns contradictoricas alias prescripziuns.

II metter en acziun ils implonts ei lubiu mo cun lubientscha dalla suprastonza.
Taxa da lubientscha e responsabladad
Art. 47
Taxa da lubientscha e responsabladad
Per lubientschas e controllas da colligiaziuns sco era d'implonts d'auas piarsas privats incassa la vischnaunca contribuziuns che quarclan ils cuosts. Per fixar las contribuziuns valan las prescripziuns dalla lescha da baghegiar per contribuziuns per lubientschas. Tras la lubientscha e controlla d'implonts digl acquaduct e la dismessa d‘auas piarsas surpren la vischnaunca negina responsabladad per la construcziun, material adequat e sigertad dils implorts eregi.
Finanziaziun digl acquaduct e dalla dismessa d'auas piarsas
Art. 48
Finanziaziun digl acquaduct e dalla dismessa d'auas piarsas
La vischnaunca quarcla las expensas per l'erecziun, il menaschi e manteniment dils implonts publics digl acquaduct e la dismessa d'auas piarsas cun contribuziuns da colligiaziun e cun contribuziuns da gudida.

Las expensas per igl acquaduct e la dismessa d'auas piarsas sco era las intradas tras contribuziuns da proprietaris da schischom e gudiders dals implonts communals ein da cudischar dapersei el quen da vischnaunca. In eventual surpli d'intradas ei d'applicar per intents digl acquaduct e dalla dismessa d'auas piarsas.
Persuna obligada a contribuziuns
Art. 49
Persuna obligada a contribuziuns
Las contribuziuns fixadas el regulativ present ston ilsproprietaris da schischom purtai el cudisch funsil pagar. (proprietaris singuls, da cuminonza e cunproprietaris)

Quens e disposiziuns ein en principi da termetter als proprietaris da schischom. En relaziuns da cunproprietad e da proprietad complessiva eisi avunda da termetter ad in singul da quels proprietaris, en cass da cuminonzas da proprietaris d’alzadas alla administraziun.
Taxas da colligiaziuns
Art. 50
Taxas da colligiaziuns
Per l'erecziun, slargada e midada d'implonts publics digl acquaduct e la dismessa d'auas piarsas incassescha la vischnaunca contribuziuns da colligiaziun.

Obligai a contribuziuns ein baghetgs novs e midadas da baghetgs sco era baghetgs existents che vegnan l'emprema gada colligiai al provediment d'aua communal ni alla canalisaziun.

Las contribuziuns fixadas valan sco secumprada dil proprietari da sulom en ils implonts existents publics digl acquaduct e dalla dismessa d'aua piarsa.

Vegnan novs implonts eregi, ils quals muntan buca mo ina extensiun dalla capacitad, sche sa la vischnaunca pretender da tuts proprietaris colligiai contribuziuns da colligiaziun suplementaras.
Basis da quintar
Art. 51
Basis da quintar
Las taxas da colligiaziun per igl acquaduct public e la dismessa d'auas piarsas ein da quintar sin fundament dalla valeta nova dall'assiguranza da baghetgs tenor la pli nova schazegiada plus mintgamai ils suplements da carischia.

S'augmenta la valeta nova dall'assiguranza tras midadas posteriuras dii baghetg per sil pli. pauc 10 % ni dapli, sch'eisi da prestar in pagament suplementar sin gl'entir surpli dalla valeta.

Vegn in baghetg destruius entiramein, mo per part ni spazzaus, sch'ein las contribuziuns prestadas pli baul da scuntrar.

Prestaziuns dils proprietaris tras erecziuns e finanziaziuns anticipadas d'implonts d'avertura dalla secunda etappa vegnan bucca quintadas. Resalvau il restituir pagaments anticipai tenor art. 75 LB.
Contribuziun per colligiaziun aquaduct
Art. 52
Contribuziun per colligiaziun aquaduct
La contribuziun unica per colligiar agl acquaduct public fa en procents dalla valeta nova dall'assiguranza ni dil surpli da valeta tenor art. 51 alinea 2 per

baghetgs d'economia agricola	0.5%
ulteriurs baghetgs ella zona da baghegiar	2.0%
ulteriurs baghetgs ord la zona da baghegiar	2.5%
Contribuziun per colligiaziun canalisaziun
Art. 53
Contribuziun per colligiaziun canalisaziun
La contribuziun unica per colligiar alla canalisaziun cun serenera zentrala fa en procents dalla valeta nova dall'assiguranza da baghetgs ni dil surpli da valeta tenor art. 51 alinea 2 per: 

baghetgs d'economia agricola	0.8%
ulteriurs baghetgs ella zona da baghegiar	3.0%
ulteriurs baghetgs ord la zona da baghegiar	2.5%
Contribuziuns per edifecis spezials
Art. 54
Contribuziuns per edifecis spezials
La fixaziun definitiva per contribuziuns da colligiaziun per edifecis spezials tenor art 50, alinea 3 da quest regulativ per cass singuls vegn decidida dalla radunonza communala da cass tier cass.

Per quintar la contribuziun da talas colligiaziuns vala gl'art. 51 da quest regulativ.
Incasso
Art. 55
Incasso
Las contribuziuns per baghetgs novs e midadas vegnan messas a quen provisoricamein ensemen cun la lubientscha da baghegiar sin fundament dils quosts schazegiai tenor la damonda da baghegiar. Ellas ein da pagar avon la colligiaziun.

Il quen definitiv suonda suenter l'entrada dil schazetg dalla valeta nova. La differenza denter il quen provisoric e definitiv ei da pagar ni restituir senza tscheins enteifer 60 dis dapi la retschavida dil quen definitiv.

La contribuziun da colligiaziun per baghetgs existents vegn messa a quen als proprietaris il mument dalla colligiaziun sebasond sin il davos schazetg dalla valeta nova.

La suprastonza sa sin damonda lubir il pagament da colligiaziun per baghetgs existents en ratas enteifer 3 onns. Ils imports restai ora ein da tscheinsir sco las empremas hipotecas dalla banca cantunala grischuna. En cass da midada da proprietari, cun exepziun d'jertas, crodan tuttas contribuziuns buca pagadas plus ils tscheins imediat.
Protestas
Art. 56
Protestas
Protestas encunter las contribuziuns definitivas ein d'inoltrar en scret e motivadas alla suprastonza enteifer 20 dis.

La suprastonza decida sur las objecziuns fatgas valer e communichescha al protestader l'altezia dalla contribuziun debitonta en ina decisiun contestabla.
Dretg da pegn
Art. 57
Dretg da pegn
Per tuttas contribuziuns ha la vischnaunca il dretg da pegn tenor art. 162 LITCCS
Contribuziuns da diever
Art. 58
Contribuziuns da diever
La vischnaunca fa pagar contribuziuns annualas da diever per igl acquaduct e per la dismessa dallas auas piarsas, las qualas ston garantir sper las expensas ordinarias da menaschi era ils cuosts dalla vischnaunca per il manteniment e renovaziuns dils implonts publics. 

La contribuziun annuala per igl acquaduct ei 0.50 frs. per m3 aua duvrada, sil pli pauc denton 100.- frs per habitaziun. 

La contribuziun annuala pil puresser ei 5.- frs per envernonda. 

Per buentaders nuegl senza dumbrader vegn'quintau ina contribuziun da 10.-frs ad onn.

Per nuegls ed auters cass exepziunals, ils quals retrain aua senza dumbrader munta la contribuziun 15.- tochen 50.- frs ad onn. La suprastonza fixescha quella da cass tier cass.

La contribuziun annuala d'utilisaziun per la dismessa d'auas piarsas ei 200% dalla taxa d'aua.

Per il dumbrader d'aua vegn quintau ina taxa annuala da 10% dil prezi dil dumbrader.

Per tegias, mises e fontaunas ei da pagar taxas da diever annualas da Frs. 60.-. Quei vala era sch’ils objects ein buc colligiai al provediment da vischnaunca.
Contribuziuns per diever spezial
Art. 59
Contribuziuns per diever spezial
Per auas da baghegiar vegn quintau pauschal 150.- 
Incasso dallas contribuziuns da diever
Art. 60
Incasso dallas contribuziuns da diever
Las contribuziuns da diever per igl acquaduct e la dismessa d'auas piarsas vegnan quintadas periodicamein als proprietaris dils schischoms.

La contribuziun per aua da baghegiar ei da meter a quen al petent cun la lubientscha da retrer aua.

Las contribuziuns ein da pagar enteifer 90 dis dapi la retschevida dil quen da contribuziun.
Protestas
Art. 61
Protestas
Protestas encunter ils quens da contribuziuns d'utilisaziun ein d'inoltrar al la suprastonza a scret e motivada enteifer 20 dis.

La suprastonza examinescha las objecziuns fatgas valer e communichescha al protestader l'altezia dalla contribuziun debitonta en ina decisiun contestabla.
Execuziun
Art. 62
Execuziun
La suprastonza vegn incaricada cun l'execuziun dil regulativ present.

Per execuir ses pensums sa ella trer tier umens competents ni seschar cussegliar.

Pensums da pintga impurtonza san vegnir delegai al schef dil fatg da baghegiar ni al cau da fontaunas.
Cuntraacziuns
Art. 63
Cuntraacziuns
Per acziuns encunter las prescripziuns da quest regulativ, sco era encunter las proceduras e ordinaziuns relaschadas sebasond sin quel, valan las prescripziuns dalla lescha da baghegiar.

Resalvadas restan las prescripziuns spezialas dil dretg federal e cantunal pervia d'acziuns encunter las prescripziuns federalas e cantunalas per il schurmetg dallas auas.
Mieds legals
Art. 64
Mieds legals
Conclus e disposiziuns dalla suprastonza sin fundament da quest regulativ san vegnir contestai tenor las disposiziuns dalla lescha dalla dertgira administrativa enteifer 20 dis cun recuors tier la dertgira administrativa.

Conclus e decisiuns contestabels ed obligai da communicar ston esser suttascrets dil president communal e digl actuar e ston cuntener i'indicaziun dils mieds legals. 

Encunter ordinaziuns da singuls funcziunaris communals tier l'applicaziun dil regulativ present, sa il pertuccau far protesta tier la suprastonza en scret e motivau enteifer 14 dis.
Vigur e determinaziuns transitoricas
Art. 65
Vigur e determinaziuns transitoricas
Quest regulativ va en vigur cull'approbaziun dalla radunonza communala. Cun sia entrada en vigur valan tuttas prescripziuns cuntradictorias d'avon dalla vischnaunca abrogadas.

Quei regulativ ei applicabels per tuttas damondas da colligiaziun e projects da baghegiar ch'ein aunc buca lubi il mument ch'el va en vigur.
Ediziun approbada dalla Suprastonza communala ils
-
Ediziun approbada dalla Radunonza communala ils
16.12.2014
Ediziun approbada dalla Regenza dil cantun GR ils
-
Lescha d’aua e canalisaziun
Rimnada sistematica da dretg communal		Pagina 2 da 27
Lescha d’aua e canalisaziun - Finanziaziun	16.12.2014
Rimnada sistematica da dretg communal		Pagina 2 da 27